Относно: Допълнителни тестове за прилагане на Етап 1 на Инструкция по чл.88, ал.3 от ПТЕЕ за единен електронен формат за обмен на данни на пазара на електрическа енергия

През м. септември 2021 г. ЕСО ЕАД обяви график за извършване на тестове в тестовите информационни системи за обмен на данни за количества електрическа енергия по периоди на сетълмент между мрежовите оператори (МО) и търговските участници (ТУ).

Тестовият сценарий предвижда няколко стъпки при провеждане на тест между MO и ТУ. Успешното приключване на тест изисква предоставяне на данни от МО за всички точки на измерване на ТУ за период от един месец и масово сваляне и потвърждаване на данни от ТУ.

Графикът обхващаше три времеви периода (октомври 2021 г., ноември 2021 г. и януари 2022 г.) за провеждане на тестове и включване на ТУ според готовността му чрез изпращане на заявка за участие в тестове.

След последния тестови период, стартирал на 17 януари 2022 г., резултатите от участието на ТУ са следните:

1. ТУ, преминали успешно тестовете;
2. ТУ, стартирали тестове, но тестовете не са приключили успешно;
3. ТУ, които не са заявили участие в тестове.

С оглед успешното въвеждане на новия формат за обмен на данни и подготовка на всички участници, ЕСО и МО определят два допълнителни времеви периода за финализиране на тестове:

От 14 до 18 февруари 2022 г. (за ТУ по т.3)

От 21 до 25 февруари 2022 г. (за ТУ по т.2)

**Всички ТУ по т.3** се приканват да подадат заявки до 10 февруари 2022 г. за участие в тестове в периода от 14 до 18 февруари 2022 г., като заявките са в съответствие с изискванията, посочени в съобщение на сайта на ЕСО ЕАД, линк: *Актуално; Електроенергиен пазар; Документи за участие на пазара; Инструкции; Инструкция по чл.88, ал.3 от ПТЕЕ за единен електронен формат за обмен на данни на пазара на електрическа енергия; Стартиране на тестове за обмен на данни за количества електрическа енергия по периоди на сетълмент.*

**Всички ТУ по т.2** се приканват да изпратят съобщение по съответно установения начин на комуникация до 18 февруари 2022 г. за готовността да продължат тест в периода от 21 до 25 февруари 2022 г.

На среща с ТУ, проведена на 16 юли 2021 г., беше представен план график за дейностите по изграждане на информационните платформи за обмен на данни по сетълмент, провеждане на тестове с ТУ и въвеждане на новия електронен формат. Последни настройки за подготовка на продуктивните системи следва да бъдат извършени до 31 март 2022 г., като преминаването към новия електронен обмен на данни стартира от 01 април 2022 г.

МО не планират изпращане на данни по действащия към момента начин след 01 април 2022 г., и приканва всички ТУ, които не са участвали в тестовете или не са ги завършили успешно, да се включат в графика през м. февруари 2022 г.

За регистрирани и новорегистрирани ТУ, успешното провеждане на тестовете за обмен на данни по периоди на сетълмент е задължително изискване за участие на пазара, което влиза в сила, считано от 01 април 2022 г. и за което КЕВР ще бъде информирана.

Срокът за преминаване към новия електронен обмен на данни за количества електрическа енергия по периоди на сетълмент е съобразен и с утвърдената между ЕСО ЕАД и БНЕБ ЕАД пътна карта за въвеждане на 15 минутен период на сетълмент, каквито тестове за обмен на данни по периоди на сетълмент от 15 минути ще стартират след м. април 2022 г.